Zápisnica

z valného zhromaždenia Občianskeho združenia Ipeľ - Hont konaného dňa 21. 09. 2021 o 9:00 hod v Horných Semerovciach

Prítomní – 8, v priebehu schôdze sa dostavili p. starostka Magdaléna Tóthová a p. starosta Arpád Bazsó.

Schôdzu otvoril a viedol predseda združenia Mgr. Tomáš Pásztor, konštatoval, že valné zhromaždenie nie je uznášaniaschopné a otvoril ho v náhradnom termíne.

Predniesol návrh na program rokovania:

1. Otvorenie, schválenie programu zasadnutia
2. Voľba orgánov zasadnutia
3. Informácia o aktuálnych výzvach MAS na podopatrenia PRV a IROP
4. Prehľad žiadaných NFP v rámci výziev z podopatrení PRV a IROP
5. Prehľad predbežného hospodárenia združenia
6. Informácia o získanej dotácie z NSK
7. Návrh zmeny sídla Občianskeho združenia Ipeľ – Hont a následne zmena stanov združenia
8. Diskusia
9. Návrh na uznesenie
10. Záver

**K bodu č. 1:**

Valné zhromaždenie schválilo program zasadnutia.

Hlasovanie za: **8** prítomných, proti: 0 hlasov, zdržal sa: 0 hlasov.

**K bodu č. 2**:

Predsedajúci určil za zapisovateľku Bc. Máriu Kajaszovú.

Za členov návrhovej komisie navrhol Ing. Attilu Kürthyho a Jaroslava Pétera. Za overovateľov navrhol Zsolta Németa a Karola Koncziho.

Hlasovanie za: **8** hlasov, proti: 0 hlasov, zdržali sa: **0** hlasy.

Valné zhromaždenie **schválilo** overovateľov a návrhovú komisiu v hore uvedenom zložení.

Dostavila sa p. starostka Magdaléna Tóthová.

**K bodu č. 3:**

Ing. Michaela Pakši informovala prítomných o výzvach MAS z operačných programov PRV a IROP. Starostovia nás informovali o ich projektoch k vyhláseným výzvam. Starostovia sa pýtali na možnosti presunu medzi jednotlivými opatreniami. Presun medzi opatreniami v operačnom programe IROP nie je možný, v PRV sa už riešil presun do podopatrenia 7.2, daná výzva je aktuálne aj vyhlásená.

Valné zhromaždenie informáciu **berie na vedomie.**

**K bodu č. 4:**

Ing. Michaela Pakši informovala starostov o podaných žiadostiach o NFP a rozhodnutiach, ktoré už obce dostali k žiadostiam o NFP z PRV. Pán starosta Ing. Attila Kürthy informoval, že im bolo doručené rozhodnutie o zastavení konania, voči tomuto rozhodnutiu sa ale odvolali, nakoľko je presvedčený o tom, že im mal postačovať rozpočet a že obec bola ukrátená neoprávnene. Ak bude vyhlásená výzva na podopatrenie 7.4, je možné, aby podal projekt k danému podopatreniu. Starostovia informovali valné zhromaždenie o svojich skúsenostiach s výzvami na doplnenie a rozhodnutiami o schválení resp. neschválení žiadostí o NFP, aktuálne čakajú na zazmluvnenie.

Valné zhromaždenie informáciu **berie na vedomie.**

**K bodu č. 5:**

Ing. Michaela Pakši predložila prítomným prehľad predbežného hospodárenia združenia. Informovala o stavoch jednotlivých účtov, o jednotlivých ŽoP a prijatých platbách z členských príspevkov. Zároveň, požiadala o zvýšenie čistej mzdy administratívnej pracovníčky o 100,00€ podľa predloženého hospodárenia združenia, nakoľko má zvýšené výdavky aj na cestu do práce.

Valné zhromaždenie informáciu o prehľade predbežného hospodárenia združenia **berie na vedomie.**

Hlasovanie za zvýšenie mzdy Bc. M. Kajaszovej o 100,00 € netto:

Za: **9** hlasov, proti: **0** hlasov, zdržal sa: **0** hlasov.

Na valné zhromaždenie sa dostavil pán starosta Arpád Bazsó.

**K bodu č. 6:**

Ing. Michaela Pakši informovala o získaní dotácie z rozpočtu NSK a podpísanej zmluve o NFP.

Valnému zhromaždeniu predložila prehľad a poradie obcí podľa získaných dotácií od roku 2012.

P. starosta Karol Konczi mal požiadavku o rozšírenie výkonného orgánu združenia - predsedníctva o starostu z ich ,,vetvy,,. Na najbližšom valnom zhromaždení sa to zahrnie do programu zasadnutia.

Valné zhromaždenie informáciu **berie na vedomie.**

**K bodu č. 7:**

K návrhu zmeny sídla združenia sa Ing. Michaela Pakši vyjadrila, že nakoľko pošta chodí do Plášťoviec a aby sme tým nezaťažovali starostu alebo pracovníčky OcÚ Plášťoviec a nakoľko sa aj kancelária nachádza už v Horných Semerovciach, tak by bolo vhodné zmeniť sídlo združenia na Horné Semerovce č. 100, 935 84.

Hlasovanie za: **10** hlasov, proti: **0** hlasov, zdržali sa: **0** hlasy

**K bodu č. 8:**

V diskusii nemal nikto žiadny dotaz.

**K bodu č. 9:**

Jaroslav Péter predniesol návrh na uznesenie.

Hlasovanie za: **10** hlasov, proti: **0** hlasov, zdržali sa: **0** hlasy.

**K bodu č. 10:**

V závere predsedajúci poďakoval prítomným za účasť a ukončil rokovanie valného zhromaždenia.

V Horných Semerovciach, dňa 21. 09. 2021. Zapísala: Bc. Mária Kajaszová

Overovatelia zápisnice

Zsolt Német ................................. Karol Konczi .................................

Uznesenie

zo zasadnutia valného zhromaždenia Občianskeho združenia Ipeľ - Hont konaného dňa

21. 09. 2021 o 9:00 hod. v Horných Semerovciach

**Uznesenie č. 1/2021:**

Valné zhromaždenie schvaľuje

* program zasadnutia

**Uznesenie č. 2/2021:**

Valné zhromaždenie schvaľuje:

1. Voľbu orgánov zasadnutia:

Zapisovateľka: Bc. Mária Kajaszová

Návrhová komisia: Ing. Attilla Kurthy, Jaroslav Péter

Overovatelia: Zsolt Német, Karol Konczi

**Uznesenie č. 3/2021:**

Valné zhromaždenie informáciu o aktuálnych výzvach MAS na podopatrenia PRV a IROP **berie na vedomie.**

**Uznesenie č. 4/2021:**

Valné zhromaždenie prehľad žiadaných NFP v rámci výziev z podopatrení PRV a IROP **berie na vedomie.**

**Uznesenie č. 5/2021:**

Valné zhromaždenie prehľad predbežného hospodárenia združenia **berie na vedomie.**

Valné zhromaždenie schvaľuje zvýšenie čistej mzdy M. Kajaszovej o 100,00 €.

**Uznesenie č. 6/2021:**

Valné zhromaždenie informáciu o získanej dotácie z NSK **berie na vedomie.**

**Uznesenie č. 7/2021:**

Valné zhromaždenie schvaľuje: Návrh zmeny sídla Občianskeho združenia Ipeľ – Hont na Horné Semerovce č. 100, 935 84 a následne zmena stanov združenia.

**Uznesenie č. 8/2021:**

Valné zhromaždenie schvaľuje:

* návrh na uznesenie.

V Šahách, 21. 09. 2021 Mgr. Tomáš Pásztor

 Predseda združenia